Document ID: 31979R1979

KOMISIJAS REGULA (EEK) Nr. 1979/79
(1979. gada 5. septembris),
ar ko groza Regulas (EEK) Nr. 1727/70, Nr. 1728/70, Nr. 2603/71, Nr. 638/74 un Nr. 410/76 attiecībā uz to piemērošanu Kopienā ražotām tabakas šķirnēm
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1970. gada 21. aprīļa Regulu (EEK) Nr. 727/70 par jēltabakas tirgus kopīgo organizāciju1, kurā jaunākie grozījumi izdarīti ar Regulu (EEK) Nr. 1579/792, un jo īpaši tās 3. panta 3. punkta pirmo daļu, 5. panta 6. punktu, 6. panta 10. punktu un 7. panta 4. punktu,
ņemot vērā Padomes 1971. gada 26. jūlija Regulu (EEK) Nr. 1697/71 par intervences izdevumu finansēšanu attiecībā uz jēltabaku3, kurā grozījumi izdarīti ar Regulu (EEK) Nr. 330/744, un jo īpaši tās 6. panta 2. punktu,
tā kā Padomes 1979. gada 24. jūlija Regula (EEK) Nr. 1581/79, ar ko attiecībā uz 1979. gada ražu nosaka orientējošās un intervences cenas un lapu tabakas pircējiem piešķirtās piemaksas, un ķīpotās tabakas atvasināto intervences cenu5, izdarīja grozījumus Kopienas ražotās tabakas šķirņu sarakstā un šo šķirņu standarta kvalitātes definīcijā, ko piemēroja kopš jēltabakas tirgus kopīgās organizācijas stāšanās spēkā, padarot tās atbilstošas pašreizējam tirgus stāvoklim; tā kā tādēļ jāizdara atbilstīgi grozījumi regulās, kuru noteikumi attiecas uz dažādām tabakas šķirnēm un to standarta kvalitāti, proti jāgroza šādas regulas:
- Komisijas 1970. gada 25. augusta Regula (EEK) Nr. 1727/70 par intervences kārtību attiecībā uz jēltabaku6, kurā jaunākie grozījumi izdarīti ar Regulu (EEK) Nr. 1556/787,
- Komisijas 1970. gada 25. augusta Regula (EEK) Nr. 1728/70, ar ko nosaka jēltabakas cenu paaugstinājumu un samazinājumu skalu8, kurā jaunākie grozījumi izdarīti ar Regulu (EEK) Nr. 784/779,
- Komisijas 1971. gada 6. decembra Regula (EEK) Nr. 2603/71 par sīki izstrādātiem noteikumiem līgumu slēgšanai par intervences aģentūru krājumos esošas tabakas pirmapstrādi un sagatavošanu tirgum10, kurā jaunākie grozījumi izdarīti ar Regulu (EEK) Nr. 1018/7911,
- Komisijas 1974. gada 20. marta Regula (EEK) Nr. 638/74, ar ko nosaka maksimālās pielaides daudzuma zudumiem, kuri rodas, intervences aģentūrās glabājot jēltabaku12,
- Komisijas 1976. gada 23. februāra Regula (EEK) Nr. 410/76, ar ko nosaka maksimāli pieļaujamos svara zudumus saistībā ar tabakas pirmapstrādes un produkcijas sagatavošanas tirgum pārraudzību13;
tā kā šajā regulā paredzētie pasākumi ir saskaņā ar Jēltabakas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1727/70 I, II un IV pielikumu aizstāj ar šīs regulas I, II un III pielikumu.
2. pants
Regulas (EEK) Nr. 1728/70 I un II pielikumu aizstāj ar šīs regulas IV un V pielikumu.
3. pants
Regulas (EEK) Nr. 2603/71 pielikumu aizstāj ar šīs regulas VI pielikumu.
4. pants
Regulas (EEK) Nr. 638/74 pielikumu aizstāj ar šīs regulas VII pielikumu.
5. pants
Regulas (EEK) Nr. 410/76 pielikumu aizstāj ar šīs regulas VIII pielikumu.
6. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Pirmo reizi to piemēro, sākot no 1979. gada jēltabakas ražas.
Šī regula uzliek saistības kopumā un ir tieši piemērojama visās dalībvalstīs.
Briselē, 1979. gada 5. septembrī

Labels: 3
17